PATVIRTINTA

 VšĮ Panevėžio fizinės medicinos reabilitacijos centro Vyr. gydytojo

 2010 m.kovo 29 d. įsakymuNr.V -8

**VIEŠOSIOS ĮSTAIGOS PANEVĖŽIO FIZINĖS MEDICINOS REABILITACIJOS CENTRO SUPAPRASTINTŲ VIEŠŲJŲ PIRKIMŲ TAISYKLĖS**

**I. BENDROSIOS NUOSTATOS**

1. VšĮ Panevėžio fizinės medicinos reabilitacijos centro (toliau tekste - perkančioji organizacija) viešųjų supaprastintų pirkimų taisyklės (toliau - taisyklės) parengtos vadovaujantis Lietuvos respublikos viešųjų pirkimų įstatymų (Žin., 1996, Nr. 84 2000; 2006, Nr.4-102; 2010, Nr.25-1174) (toliau - Viešųjų pirkimų įstatymas), kitais viešuosius pirkimus reglamentuojančiais teisės aktais.

 2. Taisyklės nustato perkančiosios organizacijos mažos vertės pirkimų, supaprastintų pirkimų organizavimo tvarką, pirkimus atliekančius asmenis, pirkimų būdus ir jų atlikimo, ginčų nagrinėjimo procedūras, pirkimo dokumentų rengimo ir teikimo tiekėjams reikalavimus.

 3. Atlikdama supaprastintus pirkimus perkančioji organizacija vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (Žin., 2000,1Nr.74-2262) , kitais įstatymais ir poįstatyminiais teisės aktais.

 4. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. Priimant sprendimus dėl pirkimo dokumentų sąlygų, vadovaujamasi racionalumo principu.

6. Supaprastinto pirkimo pradžią ir pabaigą apibrėžia Viešųjų pirkimų įstatymo 7 straipsnis.

7. Taisyklėse naudojamos sąvokos:

7.1. **Pirkimo organizatorius** - perkančiosios organizacijos vadovo įsakymu perkančiosios organizacijos darbuotojas, kuris Taisyklių nustatyta tvarka organizuoja ir atlieka supaprastintus pirkimus, kai tokių pirkimų Taisyklių nustatyta tvarka neatlieka perkančiosios organizacijos vadovo įsakymu sudaryta Viešojo pirkimo kamisija (toliau - Komisija).

 7.2. **Pirkimo iniciatorius**- perkančiosios organizacijos darbuotojas (projekto vykdytojas), kuris nurodo poreikį įsigyti reikalingas prekes, paslaugas arba darbus, reikalingus projekto įvykdymui;

 7.3. **Pirkimų vykdytojas -** direktoriausįsakymu paskirtas darbuotojas, kuris Taisyklių nustatyta tvarka atlieka mažos vertės pirkimus;

 7.4. **Apklausa** - supaprastinto pirkimo būdas, kai perkančioji organizacija raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo;

 7.5 **Kvalifikacijos patikrinimas**- procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus;

**7.6. Mažos vertės pirkimai** - pirkimai, kai prekių ar paslaugų vertė yra mažesnė kaip 100 tūkst. Lt., o darbų - mažesnė kaip 500 tūkst. Lt (be pridėtinės vertės mokesčio), kuriuos atlieka LR Viešųjų pirkimtų įstatymo 4 straipsnio 1 dalies 1, 2 ar 3 punktuose nurodyta perkančioji organizacija.

 8. Taisyklėse vartojamos kitos sąvokos nustatytos Viešųjų pirkimų įstatyme.

 9. Atlikdama supaprastintus pirkimus, perkančioji organizacija vadovaujasi šiomis taisyklėmis, LR Viešųjų pirkimų įstatymu, kitais viešuosius pirkimus reglamentuojančiais teisės aktais.

 10. Pirkimas prasideda Viešųjų pirkimų tarnybai gavus perkančiosios organizacijo pateiktą skelbimą apie pirkimą; atliekant supaprastintą pirkimą, apie kurį neskelbiama, kai perkančioji organizacija kreipiasi į tiekėją (tiekėjus), prašydamas pateikti pasiūlymą (pasiūlymus).Pirkimus gali atlikti Pirkimų vykdytojas, organizatorius arba Viešojo pirkimo komisija (toliau – Komisija). Pirkimų organizatorių, Pirkimų vykdytoją ir Komisiją, vadovaujantis Viešųjų pirkimų įstatymo 16 straipsniu, skiria perkančiosios organizacijos vyr. gydytojas. Komisijos pirmininku, jos nariais, Pirkimo organizatoriumi ir Pirkimų vykdytoju skiriami nepriekaištingos reputacijos asmenys, kurie prieš pradėdami pirkimus turi pasirašyti nešališkumo deklaraciją (supaprastintų viešųjų pirkimų taisyklių 4 priedas) ir konfidencialumo pasižadėjimą.(supaprastintų viešųjų pirkimų taisyklių 5 priedas)

**II. SUPAPRASTINTI PIRKIMAI**

11. Supaprastinti pirkimai atliekami vadovaujantis viešųjų pirkimų įstatymo I, IV ir V skyrių reikalavimais bei šiomis taisyklėmis

12. Supaprastintus pirkimus vykdo perkančioji organizacija vyr. gydytojo įsakymu sudaryta komisija.

13. Perkančioji organizacija, atlikdamas supaprastintus pirkimus, gali taikyti Viešųjų pirkimų įstatyme nustatytus būdus, elektronines procedūras - elektroninį aukcioną ir dinaminę pirkimų sistemą.

14. Perkančioji organizacija skelbia apie kiekvieną supaprastintą pirkimą Viešųjų pirkimų įstatymo nustatyta tvarka, išskyrus Viešųjų pirkimų įstatymo bei šiu taisyklių 15 punkte nurodytus atvejus.

15. Apie supaprastintą pirkimą galima neskelbti, jeigu yra bent viena šiu taisyklių 16 ar 17 punktuose nurodytų sąlygų. Tokiu atveju, išskyrus šiu taisyklių 17 punktą, apie tai privaloma paskelbti informacinį pranešimą Viešųjų pirkimų įstatymo 86 straipsnio nustatyta tvarka, o pirkimo sutartį sudaryti ne anksčiau kaip po 5 darbo dienų nuo informacinio pranešimo paskelbimo dienos.

16. Informaciniai pranešimai apie supaprastintą pirkimą neskelbiami kai:

16.1. perkant paslaugas, prekes ir darbus dėl techninių, meninių priežasčių ar dėl objektyvių aplinkybių tik konkretus teikėjas gali pateikti reikalingas prekes, pateikti paslaugas ar atlikti darbus ir kai nėra jokios kitos alternatyvos;

16.2. perkant prekes ir paslaugas pagal ankstesnę sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes perkančiajai organizacijai įsigijus skirtingų techninių charakteristikų prekių ir paslaugų, ji negalėtų naudotis anksčiau pirktomis prekėmis ar paslaugomis, ar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

16.3.dėl aplinkybių, kurių nebuvo galima numatyti, paaiškėja kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų sutarčių kaina neturi viršyti 30 procentų pradinės pirkimo sutarties kainos.

16.4. perkant paslaugas, prekes ir darbus:

16.4.1. dėl įvykių, kurių perkančioji organizacija negalėjo iš. anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo perkančiosios organizacijos;

16.4.2. atliekami pirkimai pagal šias taisykles priskirtini nedideliems arba mažiems pirkimams;

16.4.3. perkama iš socialinių įmonių, įmonių, kuriuose dirba daugiau kaip 50 procentų neįgaliųjų, ir įmonių, kurių dalyviai yra sveikatos priežiūros įstaigos ir kuriuose darbo terapijos pagrindais dirba ne mažiau kaip 50 procentų pacientų, perkamos jų pagamintos prekės, teikiamos paslaugos ir atliekami darbai;

16.4.4. atskiroms pirkimo dalims, kai perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai yra numatoma sudaryti atskirą pirkimo sutartį, jei bendra tokių pirkimo dalių vertė be pridėtinės vertės mokesčio yra didesnė kaip 10 procentų bendros visų pirkimo dalių vertės perkant panašias prekes ir paslaugas ir 1,5 procento - perkant darbus;

16.5. prekės ir paslaugos yra perkamos, naudojant reprezentacinėms išlaidoms skirtas lėšas;

16.6. perkant prekes, perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;

16.7. perkant paslaugas:

16.7.1. perkamos teisėjų, prokurorų, profesinės karo tarnybos karių ir (ar) pagal darbo sutartį dirbančių perkančiojoje organizacijoje darbuotojų mokymo paslaugos;

16.7.2. perkamos literatūros, mokslo ir meno kūrinių autorių, atlikėjų ar jų kolektyvo paslaugos;

16.8. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

17. Atliekant supaprastintus pirkimus techninė specifikacija rengiama laikantis Viešųjų pirkimų įstatymo 25 straipsnyje nustatytų techninės specifikacijos reikalavimų.

18. Perkančioji organizacija už kiekvieną supaprastintą pirkimą, įskaitant ir supaprastintą pirkimą, kurio metu sudaroma preliminarioji sutartis ar taikoma dinaminė pirkimo sistema, privalo raštu pateikti pirkimo procedūrą ataskaitą Viešųjų pirkimų tarnybai pagal jos nustatytas formas ir reikalavimus. Ši ataskaita neteikiam, kai supaprastintas pirkimas yra atliekamas pagal sudarytą preliminariąją sutartį

19. Kiekvieną atliktą supaprastintą pirkimą Komisija arba pirkimo organizatorius registruoja, supaprastintų pirkimų žurnale (toliau - Žurnalas). Žurnale turi būti šie rekvizitai eilės Nr., supaprastinto pirkimo pavadinimas, prekių, paslaugų ar darbų kodas pagal BVPŽ, pirkimo sutarties sudarymo data bei pirkimo sutarties trukmė (pildoma, kai sudaryta pirkimo sutartis), tiekėjo pavadinimas, Viešųjų pirkimų sutarties įstatymo, dalis, punktas, Taisyklių punktas (papunktis), kuriuo vadovaujantis atliktas supaprastintas pirkimas, Taisyklių punktas (papunktis), kuriuo vadovaujantis atlikta apklausa, priežastys, kodėl nesudaryta pirkimo sutartis (pildoma, kai nesudaryta pirkimo sutartis, jei reikia - kita su pirkimu susijusi informacija.

 20. Kai pirkimą vykdo komisija, kiekvienas jos sprendimas protokoluojamas. Kai pirkimą vykdo

Pirkimo organizatorius, pildoma Tiekėjų apklausos pažyma (supaprastintų viešųjų pirkimų taisyklių 2 priedas), išskyrus atvejus kai šių taisyklių nustatyta tvarka pasiūlymą pateikti kreipiamasi į vieną tiekėją.

 21. Įvykdžius pirkimo procedūras, rengiamas sutarties projektas, jeigu jis neparengtas kaip pirkimo dokumentų sudėtinė dalis, suderintas su buhalterija bei vyr. gydytojo ir organizuojamas pirkimo sutarties pasirašymas. Pirkimo sutarties ir jos turinio reikalavimai taip pat nustatyti Viešųjų pirkimų įstatymo 18 straipsnyje.

22. Įvykdžius pirkimą, Komisija arba Pirkimo organizatorius perduoda visus su pirkimu susijusius dokumentus:

22.1. buhalterijai – sutartis;

 22.2. pirkimo organizatoriui - visus su pirkimu susijusius dokumentus.

 23. Pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymų nustatyta tvarka, tačiau ne mažiau kaip 4 metus nuo pirkimo pabaigos.

24. Perkančioji organizacija privalo Viešųjų pirkimų tarnybai pagal jos nustatytas formas ir reikalavimus pateikti visų per finansinius atliktų pirkimų ataskaitą:

24.1. kai pagal preliminariąsias sutartis sudaromos pagrindinės pirkimo sutartys;

24.2. suprastintų pirkimų, atliktų pagal Viešųjų pirkimų įstatymo 91 straipsnio reikalavimus;

 24.3. mažos vertės pirkimų.

**III. MAŽOS VERTĖS PIRKIMO YPATUMAI**

25. Mažos vertės pirkimai gali būti atliekami kai prekių ar paslaugų pirkimo vertė yra mažesnė kaip 100 tūkst. litų, o darbų - mažesnė kaip 500 tūkst. litų (be pridėtinės vertės mokesčio).

26. Mažos vertės pirkimus kai prekių ar paslaugų pirkimo vertė yra mažesnė kaip 20 tūkst. litų, o darbų - mažesnė kaip 10 tūkst. litų (be pridėtinės vertės mokesčio) paprastai atlieka pirkimų organizatorius, arba vykdytojas jeigu perkančiosios organizacijos vyr. gydytojas nenusprendžia, kad dėl sudėtingumo mažos vertės pirkimus vykdys komisija.

27. Apie mažos vertės pirkimus neskelbiama, tačiau Centrinėje viešųjų pirkimų informacinėje sistemoje gali būti skelbiama apie mažos vertės pirkimus kai pirkimo organizatorius arba komisija negali nuspręsti, kurį tiekėją (tiekėjus) apklausti dėl pasiūlymo pirkti prekes, paslaugas ar darbus pateikimo.

28. Mažos vertės pirkimai atliekami apklausos būdu.

 29. Vykdant pirkimų apklausos būdu, kreipiamasi į vieną ar kelis tiekėjus, prašant pateikti pasiūlymus pagal perkančiosio organizacijos keliamus reikalavimus. Vertinami tik perkančiosios organizacijos poreikius ir nustatytus reikalavimus atitinkantys tiekėjų siūlymai. Vertinama tik pagal tiekėjams apklausos metu nurodytus kriterijus. Geriausiu laikomas ekonomiškiausias siūlymas arba tas siūlymas, kuriame nurodyta mažiausia kaina.

 30. Apklausiant tiekėjus, jeigu tai nesukelia pernelyg didelių organizacinių sunkumų, perkančioji organizacija pirkimo dokumentuose gali numatyti, kad apklausos metu gali būti deramasi dėl palankesnių tiekėjo siūlomų pirkimo sąlygų. Derybų metu tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerinti savo pasiūlymus.

31. Vykdant pirkimą apklausos būdu, konkretus pasiūlymų terminas yra nurodomas pirkimo dokumentuose arba nurodomas tiekėjui kreipiantis žodžiu.

 32. Turi būti apklausti ne mažiau kaip trys potencialūs tiekėjai arba vienas tiekėjas, jeigu yra taisyklių 35 punkte nustatytp aplinkybių. Pirkimas laikomas įvykusiu, jeigu bent vienas tiekėjas pateikė pasiūlymą ir šis neatmetamas.

 33. Mažiau tiekėjų, negu nustatyta Taisyklių 32 punkte, gali būti apklausiami šiais atvejais:

 33.1. paskelbus Centrinėje viešųjų pirkimų informacinėje sistemoje sužinoma, kad yra mažiau tiekėjų, kurie gali pateikti reikiamų prekių, atlikti darbų ar suteikti paslaugų;

 33.2. perkama pagal Taisyklių 36 punkto reikalavimus;

 33.3. didesnio tiekėjų skaičiaus apklausa reikalauja neproporcingai didelių Komisijos ar Pirkimų organizatoriaus pastangų, laiko ir (ar) lėšų sąnaudų;

 33.4. esant, kitų objektyviai pateisinamų aplinkybių, dėl kurių neįmanoma apklausti daugiau tiekėjų. Šios aplinkybės negali priklausyti nuo perkančiosio organizacijos delsimo arba neveiklumo.

 34. Vienas tiekėjas, tiesiogiai kreipiantis į jį pateikti siūlymą ar sudaryti sutartį, gali būti apklausiamas, jeigu:

 34.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

 34.2. dėl to paties objekto supaprastintame atvirame konkurse negauta pasiūlymų;

 34.3. dėl techninių, meninių priežasčių ar dėl objektyvių aplinkybių tik konkretus tiekėjas gali pateikti reikalingas prekes, pateikti paslaugas ir atlikti darbus ir nėra jokios kitos priimtinos alternatyvos, taip pat jeigu perkančioji organizacija įprasta praktika sužino, kad yra vienas tiekėjas, galintis patiekti reikalingas prekes, suteikti paslaugas ar atlikti darbus;

 34.4. sutarties vertė, perkant prekes ar paslaugas, neviršija 10 tūkst. Lt, darbus - 30 tūkst. Lt. Tokių pirkimų metu sudaromų prekių ar paslaugų to paties tipo sutarčių ir darbų, skirtų tam pačiam objektui, bendra vertė negali viršyti 40 tūkst. litų per finansinius metus;

 34.5. perkančioji organizacija pagal ankstesnę sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, nesikeičia prekių ar paslaugų kainos ir kitos sąlygos. Tokių papildomų pirkimų bendra vertė neturi viršyti 50 procentų pradinės sutarties vertės;

 34.6. dėl aplinkybių kurių nebuvo galima numatyti, paaiškėja, kad reikalingi papildomi darbai arba paslaugos, kurie nebuvo įašyti į sudarytą pirkimo sutartį tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų sutarčių kaina neturi viršyti 50 procentų pradinės pirkimo sutarties kainos;

34.7. perkamos svečių maitinimo ir apgyvendinimo paslaugos;

34.8 perkami meno kūriniai, dovanos, suvenyrai;

34.9. didesnio tiekėjų skaičiaus apklausa reikalauja neproporcingai didelių Komisijos ar Pirkimų organizatoriaus pastangų, laiko ir (ar) lėšų sąnaudų;

34.10. perkamos literatūros, mokslo ir meno kūrinių autorių, atlikėjų ar jt} kolektyvo paslaugos;

34.11. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip treji metai skaičiuojant nuo pradinės pirkimo sutarties sudarymo momento;

34.12. dėl ivykių, kurių perkančioji organizacija negalėjo iš anksto numatyti, būtina skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo perkančiosio organizacijos;

34.13. perkami muziejų eksponatai, archyviniai ir bibliotekiniai dokumentai, mokomoji, teisinė literatūra, prenumeruojami laikraščiai ir žurnalai;

34.14. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

34.15. perkamos licencijos naudotis bibliotekiniais dokumentais ar duomenų (informacinėmis) bazėmis;

34.16. už prekes atsiskaitoma pagal patvirtintus tarifus (pvz., karštas, šaltas vanduo, dujos, elektra, pašto ženklai ir pan.);

34.17. prekės ir paslaugos yra perkamos naudojant reprezentacinėms išlaidoms skirtas lėšas;

34.18. kai susidariusios ypatingos aplinkybės (avarija, stichinė nelaimė, epidemija ar kitoks nenugalimos jėgos poveikis);

34.19. esant kitoms objektyviai pateisintoms aplinkybėms, dėl kurių neįmanoma ir netikslinga apklausti daugiau kaip vieną tiekėją;

35. Rinkdamiesi tiekėjus apklausai, perkančioji organizacija privalo įgyvendinti Viešųjų pirkimų įstatymo 91 straipsnio reikalavimus. Perkant iš socialinių imonių, imonių, kuriuose dirba daugiau kaip 50 procentų neįgaliųjų, ir įmonių, kurių veikla nėra įtraukta į neremtinų veiklos rūšių sąrašą ir įmonių, kurių dalyviai yra sveikatos priežiūros įstaigos ir kuriuose darbo terapijos pagrindais dirba ne mažiau kaip 50 procentų, turi būti siekiama apklausti visas įmonės, kurios siūlo perkamas prekes, paslaugas ar darbus ir yra paskelbusios prekių, paslaugų ar darbų sąrašus CVP IS.

36. Kai apklausa atliekama po pirkimo, apie kurį buvo skelbta, bet visi gauti pasiūlymai neatitiko pirkimo dokumentų reikalavimų arba buvo pasiūlytos per didelės perkančiajai organizacijai kainos, o pirkimo sąlygos iš esmės nekeičiamos, į apklausą turi būti kviečiami visi pasiūlymus pateikę dalyviai, atitinkantys įvykusiame supaprastintame konkurse nustatytus minimalius kvalifikacijos reikalavimus.

37. Apklausa raštu atliekama, kai prekių ar paslaugų pirkimo vertė yra didesnė kaip 10 tūkst. litų, o darbų - didesnė kaip 5 tūkst. litų (be pridėtinės vertės mokesčio). Apklausiant raštu, paklausimai pateikiami paštu, faksu, elektroniniu paštu arba asmeniškai. Tame pačiame pirkime dalyvaujantys tiekėjai turi būti apklausiami ta pačia forma.

38. Jeigu apklausiant tiekėjus paaiškėja, kad reikia pakeisti perkančiajai organizacijai pageidaujamo pirkimo objekto savybes ar kitas pirkimo sąlygas, Pirkimo organizatorius ar komisija turi tai padaryti, prireikus derindama su perkančiosios organizacijos vyr. gydytojas vyr. buhalteris, ir iš naujo apklausti jau anksčiau apklaustus teikėjus, prireikus - kitus teikėjus.

39. Apklausos metu (išskyrus atvejus, kai apklausa atliekama analizuojant viešai paskelbtą informaciją) tiekėjams turi būti pateikiama bent j au ši informacija:

 39.1. pageidaujamos pirkimo objekto savybės ir svarbiausios pirkimo sutarties sąlygos;

 39.2. kokiais kriterijais vadovaujantis bus pasirenkamas teikėjas, su kuriuo bus sudaroma sutartis;

 39.3. kokius dalykus turi nurodyti siūlantis savo prekes, paslaugas ar darbus tiekėjas, kokia forma (rašytine ar žodine) ir iki kada jis tai turi padaryti;

 39.4. kaip perkančioji organizacija informuos tiekėją apie sprendimą su juo sudaryti pirkimo sutartį (jeigu apklausa atliekama raštu, tiekėjai apie pirkimo procedūros rezultatus informuojami raštu).

 40. Jeigu apklausiamas tik vienas tiekėjas, jam gali būti teikiama ne visa Taisyklių 39 punkte nustatyta informacija, jeigu manoma, kad kita informacija yra nereikalinga.

 41. Pirkimo organizatorius arba komisija turi įsitikinti, kad siūlymą pateikęs tiekėjas yra pajėgus įvykdyti sutartį. Tam gali būti keliami reikalavimai teikėjų kvalifikacijai ir prašoma informacijos apie kvalifikaciją. Visiems teikėjams turi būti keliami vienodi reikalavimai ir prašoma pateikti to paties pobūdžio informacijos apie kvalifikaciją. Nei keliami reikalavimai, nei prašoma informacija negali dirbtinai diskriminuoti teikėjų.

 42. Apklausiant tiekėją ar tiekėjus atskirai kreipiantis, pirkimų organizatorius ar komisija turi atsakyti į visus tiekėjo paklausimus dėl pirkimo, kad šis galėtų geriau suprasti perkančiosios organizacijos poreikius. Tiekėjui negali būti pateikta informacija, kuri pažeistų perkančiosios organizacijos įsipareigojimus neatskleisti komercinės informacijos arba informacijos, kurios atskleidimas pakenktų viešiesiems interesams ir trukdytų sąžiningai konkurencijai.

 43. Dėl to paties pirkimo apklausiamiesiems tiekėjams turi būti pateikta tokia pati informacija.

 44. Raštu pateikti tiekėjų atsakymai ir (ar) informacija gauta iš viešųjų šaltinių (pvz., reklama internete, katalogai, bukletai, skrajutės ir kt.), fiksuojami tiekėjų apklausos pažymoje.

 45. Pirkimą atliekant apklausos būdu, galima naudotis Centriniu viešųjų pirkimų portalu (*www,.*cvpp.lt). Naudodamiesi portalu, pirkimus atliekantys asmenys gali peržiūrėti katalogus, kuriuose tiekėjai skelbia apie tiekiamas prekes, teikiamas paslaugas ar atliekamus darbus, parašyti pasirinktiems tiekėjams, perskaityti iš tiekėjų gautą informaciją, palaikyti ryšį su tiekėjais, užsakyti prekių, paslaugų ar darbų. Pirkimas, atliktas naudojantis Centriniu viešųjų pirkimų portalu, prilyginamas pirkimui, kuriuo metu tiekėjų apklausa atliekama raštu.

 46. Raštu atliekamos apklausos siūlymų terminas turi būti ne trumpesnis kaip trys dienos nuo kvietimo dalyvauti išsiuntimo dienos. Šis terminas gali būti netaikomas, jei žodžiu kreipiamasi į tiekėjus (-ą) su prašymu pateikti pasiūlymus. Pasiūlymų pateikimo terminas neturi pažeisti protingumo principų.

47. Tiekėjo siūlymo tikrinimo tikslas - įsitikinti, ar siūlymas atitinka perkančiosios organizacijos poreikius ir iškeltus reikalavimus, o tiekėjų siūlymų vertinimo tikslas - išsirinkti geriausią siūlymą, kurį pateikusiam tiekėjui perkančioji organizacija siūlys sudaryti pirkimo sutartį.

 48. Tiekėjų siūlymus vertina pirkimo organizatorius arba komisija, kai vykdo tiekėjų apklausą.

49. Kai tiekėjai apklausiami raštu, privaloma raštu juos informuoti apie priimtą sprendimą dėl laimėtojo arba apie priimtą sprendimą nutraukti pirkimą.

 50. Atliekant mažos vertės pirkimus, privaloma laikytis bendravimo ir keitimosi informacijos reikalavimų:

 50.1. priemonės, naudojamos bendraujant elektroniniu būdu, ir jų techninės charakteristikos turi būti nediskriminuojančios, visuotinai prieinamos ir suderintos su visuotinai naudojamomis informacinėmis ir ryšių technologijos priemonėmis;

 51. Atliekant mažos vertės pirkimus, techninė specifikacija nerengiama, jeigu kvietime pateikti pasiūlymą nenurodoma kitaip.

 52. Sudarant mažos vertės pirkimų sutartis, raštu privaloma laikytis šių reikalavimų:

 52.1. pirkimo sutartis ilgesniam kaip 3 metų laikotarpiui sudaryti tik laikantis Lietuvos Respublikos Vyriausybės nustatytų reikalavimų;

 52.2. pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai, ir tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas.

 52.3. pirkimo sutartis negali būti sudaroma tol, kol nesibaigė Viešųjų pirkimų įstatymo nustatyti tiekėjų pretenzijų pateikimo ir ieškinio pateikimo terminai, išskyrus esant bent vienam iš šių atveju, kai:

 52.3.1. pagrindinė pirkimo sutartis sudaroma preliminariosios sutarties pagrindu arba taikant dinaminę pirkimo sistemą;

 52.3.2. pasiūlymą pateikia tik vienas tiekėjas.

 52.4. Pirkimo sutartis gali būti sudaroma žodžiu, kai pirkimo sutarties vertė yra mažesnė kaip 10 tūkst. litų.

 53. Atliekant mažos vertės pirkimą pirkimo procedūrų ataskaita Viešųjų pirkimp tarnybai neteikiama.

 54. Pirkimo ataskaitos apie įvykdytas ar nutrauktas mažos vertės pirkimo sutartis (preliminarias sutartis) Viešųjų pirkimų tarnybai neteikiamos.

**IV. PIRKIMŲ DOKUMENTAI**

 55. Pirkimo sutartys, pasiūlymai, pirkimo dokumentai, pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, ne mažiau kaip 4 metus nuo pirkimo pabaigos. Perkančioji organizacija, įsipareigoja esant poreikiui pagal kompetenciją minėtus dokumentus pateikti viešųjų pirkimų kontrolę vykdančiai Viešųjų pirkimų tarnybai ir kitoms įgaliotoms valstybės institucijoms.

56. Kiekvieną atliktą mažos vertės pirkimą Pirkimų organizatorius registruoja supaprastintų pirkimų žurnale (supaprastintų viešųjų pirkimų taisyklių 3 priedas)

(toliau - žurnalas). žurnale turi būti bent jau šie rekvizitai: Eilės numeris, data, prekių, paslaugų ar darbų kodai pagal BVPŽ, pirkimo objektas (pavadinimas), pirkimo vertė,. tiekėjo pavadinimas, jei reikia - kita su pirkimu susijusi informacija.

 57. Su pirkimu susijusius dokumentus Pirkimų organizatorius sega į atitinkamą bylą. Į bylą segamų dokumentų turi būti tiek, kad juose būtų atspindėtas Tiekėjo (rangovo) parinkimo tikslingumas.

 58. Byloje turi būti bent j au ši informacija:

58.1. l. paraiška pirkimui; (supaprastintų viešųjų pirkimų taisyklių 1 priedas)

58.1.2 kvietimas dalyvauti kainų apklausoje (kai apklausa vykdoma raštu);

58.1.3. Tiekėjų (rangovų) apklausos pažyma (kai apklausa vykdoma žodžiu); (supaprastintų viešųjų pirkimų taisyklių 2 priedas)

58.1.4. Tiekėjų (rangovų) pasiūlymai (jei jie pateikti raštu);

58.1.5. pirkimų Komisijos posėdžių protokolas/ai; (laisvos formos)

58.2. Taip pat galėtų būti:

58.2.1 pirkimo sutarties (jei sutartis sudaroma raštu) ir/ar PVM sąskaitos-faktūros, sąskaitos faktūros ar kt. ES galiojančio finansinės apskaitos dokumento kopija/os;

58.2.2. prekių pristatymo, paslaugų suteikimo dokumentų, darbų atlikimo aktų, sąmatų, priėmimo-perdavimo dokumentų kopijos.

 59. Jei pirkimą vykdo Komisija ir apklausa atliekama žodžiu, nerašant posėdžio protokolo, Tiekėjų apklausos pažymą turi pasirašyti Komisijos nariai.

 60. Pirkimo sutarčių, PVM sąskaitų faktūrų, sąskaitų faktūrų, prekių pristatymo, paslaugų ar darbų atlikimo aktų originalai ar kt. ES galiojančio finansinės apskaitos dokumento kopija/os perduodamos Buhalterijai nedelsiant nuo jų pasirašymo dienos (5 d.d). Pirkimo Komisijos posėdžio protokolo ir/ar Tiekėjų apklausos pažymos kopijos saugomos byloje pas Pirkimų organizatorių.

61.Pirkimų organizatorius veda visų per finansinius metus įvykdytų mažos vertės pirkimų apskaitą ir ruošia visą mažos vertės pirkimų metinę ataskaitą Viešųjų pirkimų tarnybai.

**V. GINČU NAGRINĖJIMAS**

 62.Visi tiekėjai turi teisę pateikti perkančiajai organizacijai pretenziją dėl pirkimo dokumentų supaprastinto pirkimo procedūrų, su supaprastintu pirkimu susijusių perkančiosios organizacijos veiksmų ar neveikimo, jeigu mano, kad tai pažeidžia jų teises ar teisėtus interesus. Ginčų nagrinėjimo tvarka nustatyta Viešųjų pirkimų įstatymo V skyriuje.

 63.Tiekėjų pretenzijas nagrinėja Komisija ar perkančiosios organizacijos vadovo paskirtas perkančiosios organizacijos darbuotojas. Sprendimą dėl pretenzijos, remdamasis Komisijos ar paskirto darbuotojo išvadomis, priima Perkančiosios organizacijos vadovas.

VšĮ Panevėžio fizinės medicinos ir

reabilitacijos centro Supaprastintų viešųjų pirkimų taisyklių 1 priedas

**………………………………………..**

 (pareigos, vardas, pavardė)

**VšĮ PANEVĖŽIO FIZINĖS MEDICINOS IR REABILITACIJOS CENTRO**

**VYR. GYDYTOJUI ……………………….**

 **PARAIŠKA**

 ……………….

 (data)

Panevėžys

**DĖL ……………………….PIRKIMO**

|  |  |  |  |  |
| --- | --- | --- | --- | --- |
| **Eil. Nr.** | **Prekės pavadinimas** | **Mato** **Vnt.** | **Kiekis**  | **Paskirtis**  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 ……………………………………………

 Iniciatorius

 Tvirtinu :

 A.V.

VšĮ Panevėžio fizinės medicinos ir

 reabilitacijos centro Supaprastintų

 viešųjų pirkimų taisyklių 2 priedas

**PIRKIMŲ ORGANIZATORIUS (VIEŠOJO PIRKIMO KOMISIJA)**

TVIRTINU

 Vyr. gydytojas

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

**TIEKĖJŲ APKLAUSOS PAŽYMA**

|  |
| --- |
| **Pirkimo objekto pavadinimas ir trumpas aprašymas:**  |
| Tiekėjai apklausti raštu ar žodžiu  |  |
| **Apklausti tiekėjai:** |  |
| Eil. Nr. | Tiekėjo pavadinimas | Adresas, telefonas, faksas ir pan. | Pasiūlymą pateikusio asmens pareigos, vardas, pavardė |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Tiekėjų pasiūlymai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Pasiūlymo data | Pasiūlymo charakteristikos(nurodyti konkrečias charakteristikas) |
|  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Laimėjusiu pripažintas tiekėjas** ...................................................................................................................

(tiekėjo pavadinimas ir tiekėjo pasiūlymo numeris)

Kita informacija (pirkimo apklausos būdu pasirinkimo pagrindas ir kt.): ............................................................................................................................

|  |  |  |
| --- | --- | --- |
| ....................................... | ...................... | ..................... .......... |
| (pirkimų organizatorius, komisijos pirmininkas) | (vardas, pavardė) |  (parašas) (data) |

VšĮ Panevėžio fizinės medicinos ir

 reabilitacijos centro Supaprastintų

 viešųjų pirkimų taisyklių 3 priedas

Pirkimų registravimo žurnalas

|  |  |  |  |  |  |  |
| --- | --- | --- | --- | --- | --- | --- |
| **Eilės nr.** | **Data** | **BVPŽ** | **Pirkimo objektas (pavadinimas)** | **Pirkimo vertė su PVM** | **Tiekėjo pavadinimas** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

VšĮ Panevėžio fizinės medicinos ir reabilitacijos centro Supaprastintų viešųjų pirkimų taisyklių 4 priedas

**Viešojo pirkimo komisijos nario/Pirkimo vykdytojo/eksperto**

(nereikalinga išbraukti – past.,)

**NEŠALIŠKUMO DEKLARACIJA**

201…. m. d.

..........................................................................

(vardas, pavardė, asmens kodas – past.,)

..........................................................................

(perkančiosios organizacijos pavadinimas, adresas – past.,)

 Būdamas Viešojo pirkimo komisijos/Pirkimo vykdytoju/ekspertu *(nereikalinga išbraukti – past.,)* **pasižadu** objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo ir nediskriminavimo principais, viešųjų pirkimų skaidrumo principu, atlikti man pavestas pareigas, paaiškėjus, kad pirkimo procedūrose kaip tiekėjas dalyvauja asmuo, susijęs su manimi artimos giminystės ar svainystės ryšiais, arba įmonė, kuriai vadovauja toks asmuo, arba kad toks asmuo turi daugiau kaip 50 procentų pirkimo procedūrose dalyvaujančios įmonės akcijų, raštu pranešti apie tai Perkančiosios organizacijos vadovui ir nusišalinti nuo dalyvavimo pateiktų pasiūlymų nagrinėjimo, vertinimo ir palyginimo procedūrose.

 Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

\_\_\_\_\_\_\_\_\_\_\_\_\_\_

*(parašas)*

VšĮ Panevėžio fizinės medicinos ir reabilitacijos centro Supaprastintų viešųjų pirkimų taisyklių 5 priedas

**Viešojo pirkimo komisijos nario/Pirkimo vykdytojo/ Pirkimų Organizatoriaus/kito asmens**

(nereikalinga išbraukti arba įrašyti kitą konkretų asmenį, pavyzdžiui, ekspertą, – past.)

**KONFIDENCIALUMO PASIŽADĖJIMAS**

201... m..................... d.

..........................................................................

(vardas, pavardė, asmens kodas – past.,)

VšĮ Panevėžio fizinės medicinos reabilitacijos centras

Nemuno g.75 Panevėžys

 **Pasižadu** saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma dirbant................ ., man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

 Man išaiškinta, kad konfidencialią informaciją sudaro pirkimo procedūrose dalyvavusių tiekėjų kvalifikaciniai duomenys, kiekvieno pasiūlymo turinys, informacija, susijusi su atliktomis pirkimo procedūromis, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

 Esu perspėtas, kad, pažeidęs šį pasižadėjimą, turėsiu atlyginti Perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

\_\_\_\_\_\_\_\_\_\_\_\_\_\_

*(parašas)*